google/wiki40b huggingface dataset:
Hovmester

Hovmester (fra lavtysk, av hof, «hoff, herregård») eller maître d'hôtel (fransk for «hotellet/husets mester» er person som har overoppsynet med serveringen på en finere restaurant eller et hotell, i eldre tider også en som ledet husholdningen i herskapsboliger, en såkalt hushovmester (kanskje mer kjent under den engelske tittelen butler).
I dag er hovmester er en overordnet stilling innenfor servicenæringen. Hovmesteren har sin arbeidsplass ved restauranter, hoteller eller andre serveringssteder med et behov for en leder i spisesalen. Hovmesteren har det overordnede ansvaret for både gjestene og personalet som jobber i spisesalen, og vedkommende er bindeleddet mellom kjøkkenet og spisesalen. Det er hovmesterens ansvar å tilrettelegge for god service, herunder hvilken service personalet yter gjestene. Spisesalen kan være en restaurant eller en del av et hotell eller lignende. Dagens hovmestere har som oftest fagbrev som servitør, men det finnes fortsatt spesialutdannelser for yrket rundt om i verden.

Historisk bakgrunn

På engelsk heter hovmesterbutler, som kommer fra anglo-normanniske buteler, en variant av gammelnormanniske *butelier, samsvarende med gammelfranske botellier, «koppbærer», eller «person med ansvar for kongens vinflasker», avledet fra boteille, «flaske» (engelsk: bottle), moderne fransk bouteille, i seg selv fra gallo-romersk buticula, «flask». Rollen til hovmesteren har i århundrer vært som leder av husholdningen, den person som ble gitt ansvaret for å ta vare på, administrere og servere vinen og andre alkoholholdige drikkevarer.
I Storbritannia var butleren opprinnelig et middels medlem av staben i en stor husholdning. På 1600- og 1700-tallet ble butleren gradvis den eldre, vanligvis mannlige medlemmet av de store husholdningene. Den moderne rollen til hovmesteren har utvikle seg fra den historiske rollen som generelt var knyttet til administrasjonen og serveringen av alkoholdige drikkevarer. Fra oldtiden og fram til middelalderen ble alkoholholdige drikkevarer hovedsakelig oppbevart i keramiske flasker og beholdere, senere i tønner av tre, framfor i glassflasker. Disse beholderne var en viktig andel av en husholdnings besittelser, og vedlikeholdet og administrasjonen av dem ble generelt reservert en slave med tillit. Posisjonen kunne også være reservert en fri mann grunnet slektsbaserte klasselinjer.
I Første Mosebok i Den hebraiske Bibelen (Det gamle testamente) finnes det en referanse til en rolle som synes å være en forløper til den moderne hovmesteren. Den jødiske patriarken Josef, sønn av stamfaren Jakob, tolket en av faraos drømmer om en שקה (shaqah) (bokstavelig «å gi og drikke»), oversatt i den norsk bibeloversettelsen som «munnskjenk» eller «overmunnskjenk». I antikkens Hellas og antikkens Roma var det bortimot alltid en slave med høy tillit som hadde ansvaret for administrasjonen og serveringen av vinen, mens det i middelalderen var det en pincerna, latin for hovmesteren. En kongelig hovmesteren ble en person med høy status ettersom han hadde tilgang til kongen som få andre.
Bedre enn stillhet

Bedre enn stillhet er et musikkalbum med Sigvart Dagsland, utgitt i 1992. Albumet lå 2 uker på VG-lista og endte med 16.-plass som beste plassering.
Wu Jingzi

Bakgrunn

Wu kom fra en velstående mandarinfamilie, og forsøkte å gå i faren Wu Linqis fotspor. Men som mandarin havnet han på lavt nivå. Fattigdommen drev ham i 32 års alder til Nanjing, der han ble kjent med mange mandariner.

Forfatter

Wu ble influert av konfucianismen i sitt forfatterskap, kanskje ved kontakt med filosofene Yan Yuan (颜元) og Li Gong (李塨).
I Nanjing i 1740 begynte han på sin mest kjente roman: Rulin Waishi. 
Det er et museum til hans minne i hans hjemby i fylket Quanjiao, nå Chuzhou.
Lü Buwei

Lü Buwei (kinesisk: 吕不韦; pinyin: Lǚ Bùwéi, Wade-Giles: Lü Pu-wei, d. 291 f.Kr. i det som nå er det nordligste Henan i Kina, død 235 f.Kr.) var adelsmann og høylærd innen konfucianismen fra staten Wei. Han ble takket være sitt politiske talent minister i staten Qin i siste del av Zhou-dynastiet, i den perioden som kalles De stridende staters tid.
Lü Buwei forsørget seg til å begynne med som handelsreisende. Da han var i staten Zhao traff han prins Yiren av Qin (senere kong Zhuangxiang av Qin) som var i Zhao som gissel for at Zhao ikke skulle bli invadert av Qin. Lü Buwei gav sin dansepike til prinsen og så gjennom sine kontakter til at prinsen kunne hjem til Qin og bli adoptert som kronprins av enkekeiserinne Huayang.
Da prins Yiren ble konge, ble Lü Buwei utsett til førsteminister. Og da kongen senere døde, ble han gjort til formynder for den mindreårige kong Zheng av Qin, som senere ble Kinas første keiser (Qin Shi Huangdi). For hans skyld skrev han det konfucianske verket Lüshi chunqiu (Herr Lüs annaler), som var en bok med didaktiske eksempler fra historien. Bokens hovedhensikt var å veilede den unge kongen i hans maktutøvelse.
Visse historikere fra Han-dynastiet hevdet senere at dansepiken allerede var gravid med Lü Buwei da hun ble gitt til prins Yiren, og dermed utpekte de Lü Buwei som Qin Shi Huangdis biologiske far.
Etter lang tids maktkamp med legalistene innen Qinhoffet og med sin tidigere disippel Li Si, som nå var gått over til legalismen, mistet Lü Buwei sin innflytelse og ble til slutt tvunget til å begå selvmord etter å ha blitt knyttet til et kuppforsøk planlagt av kongens mor og hennes elsker, den falske evnukken Lao Ai (markien av Shanyang). Etter at Lü Buwei døde ble legalismen totalt dominerende ved Qinhoffet og ble også statsfilosofi i Qinriket och senere i hele Kina. Som et ledd i å skape den nye sterke staten ble mange av konfucianismens viktigste verker ødelagt eller glemt bort, så også Lüshi chunqiu.
Lü Buwei fikk posthumt heder under Han-dynastiet som en av de gamle konfucianske lærde. Blant annet har han fått sin biografi skrevet i Sima Qians Shiji (Den store historikers nedtegnelser).
Joel Thomas Zimmerman

Navn

Navnet Deadmau5 kommer fra en hendelse der han fant en død mus i datamaskinen sin da han oppdaget en forferdelig lukt i leiligheten. Han skrev om dette på et IRC-chatroom og ble kalt "that dead mouse guy". Siden chatterommet ikke godtok kallenavn på over 8 tegn, ble "Deadmouse" til "deadmau5".

Maskot

Zimmerman skapte først "Mau5head"-maskoten da han lærte å bruke et 3D-modelleringsprogram. Han eksperimenterte med former, og laget en Pac-Man-figur som han satte ører på. Etterhvert ble det laget en hjelm av denne figuren, som fikk god kritikk av fans. Det er i senere tid blitt laget flere versjoner av "Mau5head"-maskoten til forskjellige anledninger.
EM for brassband 2003

EM for brassband 2003, det 26. europamesterskapet for brassband ble arrangert 2. og 3. mai 2003 i Grieghallen, Bergen.

Resultat

Yorkshire Building Society Band  dirigert av David King ble europamestere.

Ny gjennomføringsmodell

Europamesterskapet i 2003 var gjenstand for en hel rekke endringer med hensyn til form, struktur og organisering. EM for brassband gikk mer i retning av å bli en festival enn bare å være en konkurranse.
Daily Dispatch

Daily Dispatch er en sørafrikansk engelskspråklig avis som kommer ut i East London i provinsen Eastern Cape i Sør-Afrika. Den ble grunnlagt i 1872 og er provinsens mestselgende dagsavis og hadde et opplag på 26147 eksemplarer i første kvartal 2015. I apartheid-tiden i Sør-Afrika var avisen liberal og ansatte også svarte i redaksjonen i strid med myndighetenes krav.
Internasjonalt ble avisen kjent gjennom redaktøren Donald Woods, redaktør fra 1965 til 1977. Han ble venn med Steve Biko og støttet Biko og hans bevegelse på lederplass i avisen, noe som er skildret i filmen Et rop om frihet.
Măcinfjellene

Măcinfjellene (rumensk Munții Măcin) er en fjellkjede eller sammenhengende åser i Tulcea fylke i Dobrudsja i Romania. Fjellene er en del av det nordlige Dobrudsjaplatået og ligger mellom Donau i nord og vest, elva Taița og Culmea Niculițelului i aust og Casimceaplatået i sør.
Măcinfjellene er blant eldste fjellene i Romania og ble dannet i andre del av paleozoikum, i karbon- og permtiden. Den dominerende bergarten er granitt. Erosjon, særlig på grunn av temperaturforskjeller, har skapt bratte fjellsider.
Fjellene er delt inn i Culmea Măcinului (den sørlige delen) og Culmea Pricopanului (den nordlige delen). Det høyeste punktet er Țuțuiatu (også kalt Greci) som har en høyde på 467 meter over havet. Andre topper er Priopcea (410 m) og Muntele lui Iacob (Jakobfjellet – 341 m).
Deler av området omfattes av nasjonalparken Măcinfjellene (Parcului National Muntii Macinului).
Ivar Bjerknes

Familie

Han var sønn av ingeniør Johan Christian Johansen (1889–1983) og Ingrid Cathrine Horgen (1887–1965). Efternavnet Bjerknes ble tatt i bruk av familien i 1944. Faren (kjent som Christian Bjerknes) var ingeniør ved Elektrisk Bureau som i samarbeid med Jean Heiberg laget telefoner.
Amaury Duval

Bakgrunn

Eugène Emmanuel Amaury-Duvals fra diplomaten, historikeren og arkeologen Charles Alexandre Amaury Pineux, kalt Amaury Duval (1760–1838), hvis bror – hans onkel – var den franske dramatiker Alexandre Duval (1767–1842).

Kunstner

Han var fra 1825 elev under den franske maler Jean Auguste Dominique Ingres. 
Amaury-Duval kunne i 1829 delta som tegner på Expédition de Morée på den greske revolusjons tid, og tegnet skisser fra Peloponnes. En Grand Tour førte ham 1834–36 til Italia, særlig til Firenze, Roma og Napoli, og der studerte han renessanses kunst. I Roma ttrakk han igjen sin gamle lærer Ingres, som fra 1835 til 1841 var direktør for Académie de France i Roma. 
Amaury Duval debuterte i 1833 med noen bilder på Parisersalongen. I den påfølgende periode utstilte han regelmessig portretter og historiemalerier. Han ble fremfor alt kjent med Venus' fødsel (La Naissance de Venus) i 1863, da dette bildet var blant de tre med samme temavalg som ble utvalgt av juryen (de andre to var malt av Alexandre Cabanel og Paul Baudry). 
Amaury-Duval malte mange religiøse bilder og portretter, og arbeidet for noen kirker i Paris. Blant hans historiskalerier er de mest betydelige freskene i St.-Philomene-kapellet i Saint-Merry (1840–1844), i Mariakapellet i St-Germain-l’Auxerrois (1844−1846) og maleriene utført fra 1849 til 1856 i kirken St. Germain i Saint-Germain-en-Laye nordvest for Paris. Maleriene i slottet Linières (Vendée) gikk tapt da hele bygningen ble ødelagt i 1912. 
I 1845 ble han ridder og i 1865 offiser i Æreslegionen.
Hans billeder er i dag utstilt i Paris (i Musée d’Orsay, Musée Carnavalet og i Louvre), i slottet i Versailles, i Compiègnes, i Montauban, Rennes, Rouen, Lille, Dijon og i Autun.
Chalcomela

Utseende

Middelsstore (10-15 millimeter), ovale, glatte og blanke, skinnende metallisk fargede bladbiller.  Antennene er rundt halvparten så lange som kroppen.

Levevis

I alle fall noen av artene lever på busker i familien Pittosporaceae.

Utbredelse

Slekten er utbredt i Australia.
96P/Machholz

96P/Machholz eller 96P/Machholz 1 er en kortperiodisk komet som ble oppdaget den 12. mai 1986 av amatørastronomen Donald Machholz på toppen av Loma Prieta i det sentrale California ved å bruke en 130 mm kikkert. Den 6. juni 1986 passerte kometen 0.40373 astronomiske enheter (60,397,000 km) fra jorden. Dens siste perihelium var 14. juli 2012, og neste perihelium vil bli den 27. oktober 2017. Dens estimerte radius er 3.2 km.
Kometens baneeksentrisitet på 5.2, fører den innenfor banen til planeten Merkur. Den er eneste kjente kortperiodiske komet med både høy inklinasjon og høy baneeksentrisitet. I 2007 ble det oppdaget at den var utarmet både på karbon og cyanogen, noe som er helt unikt blant planeter med kjente sammensetninger. Denne kjemiske sammensetningen tyder på en annerledes og muligens ekstrasolar opprinnelse.
Toro Rosso STR3

Toro Rosso STR3 var Formel 1-bilen som Toro Rosso-teamet konkurrerte med i 2008-sesongen.
Bilen ble designet av teknisk sjef for Red Bull Racing, Adrian Newey og Toro Rossos Giorgio Ascanelli. Chassiset var en monocoque i karbonfiber og bikakestruktur-kompositt. Hjulopphenget var i titan og karbonfiber, med doble A-armer og støtstenger (pushrods). Motoren var en Ferrari 056 2,4-liters V8-motor med en halvautomatisk 7-trinns girkasse. Teamet brukte dekk fra Bridgestone og drivstoff og olje fra Shell.
Bilen ble først testet i mars 2008 i Italia av Red Bulls juniorfører Brendon Hartley, og den ble lansert offentlig 16. april på Circuit de Catalunya i Barcelona, hvor den ble kjørt av Sébastien Bourdais. Toro Rosso hadde startet 2008-sesongen med STR2B, som var en oppdatert versjon av 2007-modellen STR2. Teamet hadde opprinnelig planlagt at STR3 skulle lanseres til den femte mesterskapsrunden, i Tyrkia. Men under testingen i Barcelona krasjet Bourdais kraftig, noe som forsinket arbeidet slik at bilen ikke var klar før den sjette runden, som var Monaco Grand Prix. Teamets andre sjåfør, den fremtidige verdensmesteren Sebastian Vettel, kjørte i Italias Grand Prix bilen fram til seier, og dette var den første seieren i Formel 1 både for Vettel og for Toro Rosso.

Løpsresultater

Se: Scuderia Toro Rosso
Promeliboeus

Utseende

Små til middelsstore (opptil vel 10 millimeter), avlange, sylindriske, mørke praktbiller, dekkvingene med metallisk glans. Oversiden er fint, kort hårete. Hodet er rundet, fasettøynene middels store og ovale.

Levevis

De voksne billene kan finnes på blomstene til planter i kurvplantefamilien.

Utbredelse

Slekten er utbredt i Afrika.
ISSF olympisk skeet

Kvinnelig OL-mester medførte regelendring

Fra 1972 til 1992 konkurrerte både menn og kvinner i samme klasse. Kvinnen Shan Zhang fra Kina vant overraskende OL i 1992 i Barcelona som eneste kvinnelige olympiske mester. Etter dette ble menn og kvinner delt i ulike klasser. Kvinnenes skeet ble dermed for smal til å være olympisk øvelse, og i OL i 1996 var skeet utelukkende for menn, og den olympiske mesteren fikk ikke forsvart sin tittel. Den kontroversielle regelendringen fikk overraskende lite motbør og publisitet. Det ble arrangert eget VM for kvinner.
Euskirchen

Attraksjoner

Deler av den gamle bymuren og tre av forsvarstårnene står fremdeles. Mange turister kommer til Euskirchen siden byen ligger nær de to storbyene Köln og Bonn, som ligger nordøst for byen. I sør ligger åslandskapet Eifel.
Fotometri (astronomi)

Fotometri er i astronomien en teknikk for målinger av flux, eller intensiteten til et himmellegemes elektromagnetiske stråling. Vanligvis viser fotometri til målinger over store bølgelengdebånd av stråling; når man måler spektralfordelingen i tillegg til mengden av stråling, brukes begrepet spektrofotometri.
Franz West

Kunstneriske kjennetegn

Objektene blir ofte satt i et miljø som inviterer publikum til å bruke og interagere med gjenstandene. Det kan dreie seg om en film som skal få publikum til å reagere, eller kunstverk som publikum kan sitte på for å slappe av eller for å betrakte andre tilskuere eller kunstverk. Franz West brukte ofte billige og enkle materialer som gips, armeringsjern, restmateriale, tape og nylonbånd.

Utstillinger og utmerkelser

Franz West hadde en rekke utstillinger. Blant disse var Museum of Modern Art, (New York 1997), Renaissance Society (Chicago, USA 2000), Galeria Juana de Aizpuru (Madrid, Spania 2004), Whitechapel Art Gallery (London, England 2003), Museum für angewandte Kunst (Wien, Østerrike 2008), Fondation Beyeler (Basel, Sveits 2009), Museum Ludwig (Köln, Tyskland 2010) og Kunsthaus Graz (Østerrike 2011).
Han mottok følgende utmerkelser: Otto Mauer-Preis (Østerrike, 1986), Skulpturenpreis der Generali Foundation (Østerrike, 1993), Wolfgang-Hahn-Preis, Museum Ludwig (Tyskland, 1998), Golden Lion for Lifetime Achievement, Veneziabiennalen (2011) .

Franz West i Norge

To av Franz Wests skulpturer er utplassert i Tjuvholmen skulpturpark i Oslo. Den ene er «Artist chairs/Künstlerstühle» (2012), som består av 24 forskjellige stoler på 85 x 45 x 55 cm. Den andre er ”Spalt” (2003), som består av tre separate deler i aluminium: ankeret (som er 355 x 55 x 500 cm og veier cirka 180 kg), livbøyen (som er 400 x 55 x 400 cm og veier cirka 250 kg) og repet (som er 290 × 290 × 600 cm og veier cirka 350 kg).
Marionettens oppdagelser

Handling

Det har alltid vært avstand mellom regissør Bjarte Mørner Tveit og hans bestefar, sjøkaptein Alf Mørner. Dette skal endre seg når Alf gir sitt barnebarn en gave: kassevis av gamle 8mm-filmruller fra Alfs liv. Filmrullene forteller historier som til nå har vært hemmelige. Men med gaven følger forpliktelser, og Bjarte sendes ut på en egen reise i bestefars fotspor.
Filmen tar seerne på en reise fra Norge via Storbritannia til USA på 1920-tallet og kolonialisering av Afrika til tidlig cruiseskipturisme i Karibia. Filmen gir innblikk i Norges historie som sjøfartsnasjon. Underveis oppdager Bjarte sin bestefars rolle som motstandsmann under andre verdenskrig.
Romain Hinderer

Romain Hinderer (født 12. september 1688 nær Mulhouse i Alsace i Frankrike, død 26. august 1744 i Changshu i Kina) var en katolsk kinamisjonær tilhørende jesuittordenen. 
Han kom fra tyskspråklig bakgrunn. Han reiste i 1706 ut til Østen og ankom Kina i 1706. Først var han i Guangdong, men ble så kalt av Kangxi-keiseren til Beijing dit han ankom i 1708. Etter noen år ved hoffet kunne han reise som misjonær til Hangzhou i 1711. Han ble engasjert i keiserens store kartleggingsprosjekt, og reiste fra 1712 rundt i hele landet (Hunan, Jiangnan, Zhejiang, Fujian, Formosa, Jiangxi. Fra 1718 var han igjen i Hangzhou, og fra 1722 i Kanton. 
Under forfølgelsen i Tonkin var han i området og hjalp jesuitter som ble arrestert der. Under forfølgelsene i Kina i 1724 satt han fanget i Zhejiang. 
Han grunnla også en kongregasjon, kalt Congrégation du Sacré-Coeur, i 1723. 
I 1732 ble han forvist, og virket i 1734-35 i Yunnan, før ha kunne komme tilbake til mer sentral deler av Kina. Han døde i 1744 i Changshu nær Suzhou; han ble gravlagt i Nanjing.
Izanagi

Izanagi er sammen med sin kone og yngre søster, Izanami, de eldste skapelsesgudene, i japansk mytologi og shinto. Izanagi, ved sitt fulle navn, kalles både Izanagi-no-mikoto og Izanagi-no-Okami. 
Sammen skapte Izanagi og Izanami øyer, guddommer og Japans forfedre. Da Izanami døde under fødselen av Kagutsuchi , forsøkte Izanagi, uten hell, å bringe henne tilbake fra Yomi (underverdenen). Da Izanagi fant Izanami liggende, så han hennes monstrøse og demoniske tilstand. Hun ble skamfull og sint. Izanami jaktet han med et ønske om å drepe han, med underverdenes demoner til hjelp . Hun mislyktes, men lovte å drepe et tusen av hans folk hver dag. Samtidig sørget Izanagi for at et tusen og fem hundre mennesker skulle fødes hver dag. Da han kom tilbake gav han opphav til solgudinnen Amaterasu fra sitt venstre øye, måneguden Tsukuyomi fra sitt høyre øye og fra nesen kom Susanoo, stormguden.
Torskemunnfly

Utseende

Et middelsstort (vingespenn 26 – 32 mm), brokete grålig eller brunlig nattfly. Arten kjennes lett på de tre skinnende hvite merkene (nyremerke, ringmerke og tappmerke) i forvingen og er i det hele tatt ganske karakteristisk. Forkroppen (thorax) er kledt med lysbrune hår, langs framkanten danner de en høy krage av oppstående hår. Forvingen er brunhvit til lysbrun med et mørkere midtfelt. Nyre-, ring- og tappmerkene er skinnende hvite. Nyremerket har gjerne ytterhjørnet dratt ut til en kort spiss. Ringmerket er lite og smalt, tappmerket, som ligger bak ringmerket, er nokså stort og langt ovalt. Mellomlinjene, som avgrenser midtfeltet, er doble, bare synlige i vingens bakerste halvdel der de danner en timeglassformet figur. Langs ytterkanten er den en tverr-rad av avlange, svarte flekker. Bakvingen er hvit med brune årer og brun bestøvning, langs ytterkanten lyst gråbrun. Larven er gulhvit, langs siden med et bredt, gråblått bånd som er overstrødd med svarte flekker av ulik størrelse. Langs sidene av ryggen er det et bredt bånd av svarte tverrflekker.

Levevis

Arten lever på steinete steder som strender og rasmarker. Larvene utvikler seg på torskemunn (Linaria spp.), der de tross sine brokete farger er godt kamuflert. De voksne sommerfuglene flyr fra mai til august i to generasjoner som kan overlappe noe med hverandre.

Utbredelse

Arten er utbredt i Palearktis, fra Europa til Stillehavet i Øst-Sibir. Siden 1960-tallet har den blitt innført til USA og Canada for å kontrollere torskemunn-arter som sprer seg som ugras der. I Norge er den nokså vanlig på Sørlandet og på Østlandet nord til Vågå, på Vestlandet finnes den i indre deler av Hordaland og Sogn og Fjordane.
CD-Cops

CD-Cops er en kopibeskyttelse for CD-ROM utviklet av danske Link Data Security i 1996. Dette var den første kopisperren som bruker geometri i stedet for et skjult merke. Nyeste versjon av CD-Cops er nå 3.0. Kopibeskyttelsen Cops kommer også i utgaver som støtter CD-R, DVD, DVD-R og USB.
Norgesmesterskapet i fotball for menn 1940

Norgesmesterskapet i fotball for menn 1940 ble vunnet av Fredrikstad etter at klubben slo Skeid 3-0 i finalen den 13. oktober. Målscorere for Fredrikstad var Arne Ileby i det 36. og 51. minutt og Knut Brynildsen på straffe i det 70. minutt. Per Laurendz, Skeid og Thorleif Larsen, Fredrikstad fikk rødt kort i det 75. minutt.
Dette var femte gang Fredrikstad vant et norgesmesterskap. 30 000 tilskuere overvar kampen på Ullevaal Stadion. Dommer var Thorleiv Nordbø, Frigg.
Fredrikstads vinnerlag: Hans Hansen, Rolf Johannessen, Bjørn Berger, Gunnar Andreassen, Håkon Johansen, Reidar Olsen, Thorleif Larsen, Bjørn Spydevold, Knut Brynildsen, Kjell Moe og Arne Ileby.
Skeids lag: Knut Arnevåg, Halvdan Dyhre, Einar Trondsen, Willy Sundblad, John Bøhleng, Gustav Rehn, Henry Mathiesen, Hans Nordahl, Brede Borgen, Per Laurendz og Paul Sæthrang.
MF «Nesøy»

MF «Nesøy» er en bilferge bygget i 1972 for Fylkesbaatane i Sogn og Fjordane. Fergen gikk i rute for rederiet frem til 2003.
Barbora Malíková

2016

Malíková deltok i det tsjekkiske mesterskapet i friidrett for klubblag, og vant 800 meter i to av disse stevnene. Hun deltok i U16-landskampen mellom Tsjekkia, Slovakia, Kroatia, Ungarn og Slovenia, og vant der 300 meter.

2017

Hun satte personlig rekord på 800 meter innendørs i februar, med tiden 2:14,87. I det tsjekkiske U18-mesterskapet innendørs vant hun 400 meter, og fikk sølv på 400 meter i det tsjekkiske innendørsmesterskapet for senior, bak Marcela Pírková. Malíková satte der ny personlig rekord, med 54,20 sekunder. 
Utendørs vant hun 400 meter under det tsjekkiske mesterskapet i friidrett, og vant med det sin første nasjonale tittel. Hun deltok i U18-landskampen mellom Tsjekkia, Slovakia, Ungarn og Slovenia i Ungarn i juni, og vant der 400 meter, og hun deltok også på det tsjekkiske stafettlaget som kom på tredjeplass på medleystafetten. I det tsjekkiske U18-mesterskapet i friidrett vant hun 800 meter. 
I juli deltok hun i U18-VM i friidrett 2017 i Nairobi, og vant der 400 meter med ny personlig rekord på 52,74 sekunder, og slo Mary Moraa fra Kenya med 0,57 sekunder. Hun deltok i European Youth Summer Olympic Festival 2017, og vant der sin semifinale på 400 meter, og kom på andreplass i finalen, bak Andrea Jimenez Hernandez fra Spania. Tsjekkia nådde ikke finalen på 4 x 100 meter stafett, der Malíková også deltok.

2018

I det tsjekkiske mesterskapet for klubblag i mai satte hun personlig rekord på 100 og 200 meter, med hhv 12,08 og 24,40, og vant begge disse distansene. Hun vant også 400 meter. Hun vant 200 meter i U18-landskampen mellom Tsjekkia, Slovakia, Ungarn og Slovenia i Slovenia i juni, og hun vant 300 meter i Golden Spike-stevnet. I det tsjekkiske U18-mesterskapet i friidrett vant hun 800 meter. 
Hun ble tatt ut til å delta i U18-EM i friidrett 2018 i Győr i Ungarn. Der vant hun 400 meter, og satte samtidig ny personlig rekord med 52,66 sekunder. Tsjekkia fikk sølv på medleystafetten, med Malíková på laget. I oktober vant hun 400 meter under Sommer-OL for ungdom 2018, som ble arrangert i Buenos Aires i Argentina.
Verdirelativisme

Verdirelativisme er en teori som går ut på at moralske verdier, det vil si hva som er rett og galt, avhenger av hvor man lever. Det som er rett for ett samfunn eller én gruppering, vil eller kan forkastes av andre. Det finnes ikke noen absolutte, uforanderlige, globale verdier på tvers av kulturer og samfunn, men «alt er relativt» og varierer med omstendighetene.